CELEX: C2007/269/57
Language: et
Date: 2007-11-10 00:00:00
Title: Kohtuasi C-405/07 P: 3. septembril 2007 esitatud Madalmaade Kuningriigi apellatsioonkaebus Euroopa Ühenduste Esimese Astme Kohtu (neljas koda) 27. juuni 2007 . aasta otsuse peale kohtuasjas T-182/06: Madalmaade Kuningriik versus Euroopa Ühenduste Komisjon

10.11.2007   
            
            
               ET
            
            
               Euroopa Liidu Teataja
            
            
               C 269/33
            
         3. septembril 2007 esitatud Madalmaade Kuningriigi apellatsioonkaebus Euroopa Ühenduste Esimese Astme Kohtu (neljas koda) 27. juuni 2007. aasta otsuse peale kohtuasjas T-182/06: Madalmaade Kuningriik versus Euroopa Ühenduste Komisjon
   (Kohtuasi C-405/07 P)
   (2007/C 269/57)
   Kohtumenetluse keel: hollandi
   Pooled
   
      Apellant: Madalmaade Kuningriik (esindajad: D. J. M de Grave ja C. M. Wissels)
   
      Teised menetluspooled: Euroopa Ühenduste Komisjon
   Apellandi nõuded
   
               —
            
            
               Tühistada vaidlustatud otsus;
            
         
               —
            
            
               saata asi teiste väidete üle otsustamiseks tagasi Esimese Astme Kohtule;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Apellant esitab apellatsioonkaebuses kaks väidet:
   Esiteks on Esimese Astme Kohus tõlgendanud valesti hoolsuskohustust ja EÜ asutamislepingu artiklist 253 tulenevat põhjendamiskohustust otsustades, et komisjon ei ole neid kohustusi rikkunud, kuigi ta jättis enne vaidlustatud otsuse (1) tegemist asjaomase liikmesriigi õigeaegselt esitatud olulised andmed ilma lähema põhjenduseta selles otsuses arvesse võtmata.
   Teiseks on Esimese Astme Kohus kasutanud ebaõigeid õiguslikke kriteeriume, sest tuvastades, kas tegemist on ainuomase probleemiga EÜ asutamislepingu artikli 95 lõike 5 tähenduses, otsustas ta, et
   
               (i)
            
            
               õhukvaliteedi ainuomase probleemi olemasolu võib hinnata üksnes direktiivi 1999/30/EÜ (2) kriteeriumide alusel, ilma et seejuures mängiksid rolli liikmesriigi suutmatus võtta meetmeid piiriülese õhusaastatuse vastu või sellised kriteeriumid nagu asustustihedus, suur liiklustihedus paljudel aladel ja elamurajoonide tekkimine põhimagistraalide äärde ning
            
         
               (ii)
            
            
               asjaomase probleemiga antud tähenduses ei saa olla tegu juba siis, kui väga vähestel liikmesriikidel on samuti probleeme õhukvaliteediga.
            
         
      (1)  Komisjoni 3. mai 2006. aasta otsus 2006/372/EÜ, mis käsitleb riiklike eeskirjade eelnõud diiselmootoriga sõidukite tahkete osakeste heitkoguste piirnormide kehtestamise kohta, millest Madalmaade Kuningriik on kooskõlas EÜ asutamislepingu artikli 95 lõikega 5 teatanud (ELT L 142, lk 16).
   
      (2)  Nõukogu 22. aprilli 1999. aasta direktiiv vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus (EÜT L 163, lk 41; ELT eriväljaanne 15/04, lk 164).